
ДО

ПРЕДСЕДАТЕЛЯ НА

ОБЩИНСКИ СЪВЕТ ГР. БУРГАС
ДОКЛАДНА ЗАПИСКА


ОТ ДИМИТЪР НИКОЛОВ - КМЕТ НА ОБЩИНА БУРГАС

ОТНОСНО: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас.
УВАЖАЕМИ ОБЩИНСКИ СЪВЕТНИЦИ,

Предлагам на Вашето внимание за обсъждане и приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас.

Причините, които налагат приемането на изменение и допълнение на Наредбата за определянето и администрирането на местните такси и цени на услуги на територията на Община Бургас са свързани с предложението за създаване на ново общинско предприятие -  ОП „Международен младежки, културен център“ (ММЦК) и с дейността на ОП „Общински имоти”.

По отношение промените в Приложение № 6, Раздел III ОП „Общински имоти”: По Проект № BG14MFOP001-1.019-0003 „Изграждане на защитена лодкостоянка, разположена югоизточно от УПИ І, кв. 30 (ПИ с идентификатор 07079.20.470) по плана на м. „Ъгъла“, землище кв. „Сарафово“, гр. Бургас, в границите на ПИ с идентификатор 07079.1.1474 по КК на гр. Бургас и в прилежащата му акватория на Черно море“, Община Бургас изгради четвъртата лодкостоянка в местността „Ъгъла“, кв. Сарафово, с което продължава грижата си за местната рибарска общност. Тя ще предоставя възможността за сезонно укритие на малки рибарски лодки, като капацитетът на съоръжението е 20 лодки с дължина 6,5 м.  Лодкостоянката е оборудвана с вертикален кей на две нива. Предвидено е и съоръжение, осигуряващо пускането на вода на плавателните съдове, тяхното изваждане на сушата, както и за съхранение или за извършване на ремонтни дейности с авторемаркета. В зоните за швартоване на лодките има предвидени колонки за електрозахранване и водоснабдяване за нуждите на рибарите. Изпълнени са брегоукрепване и защита от вълнения, течения и навлизане на наноси.  

Проектът е финансиран по Програмата за морско дело и рибарство 2014 – 2020г., подкрепена от ЕФМДР, процедура № BG14MFOP001-1.019 „Рибарски пристанища, кейове за разтоварване, рибни борси и лодкостоянки“.


На Общинско предприятие „Общински имоти” е предоставена за управление общинската пристанищна инфраструктура и предоставянето на съответните услуги пряко свързани с управлението ѝ. За ползването на новата „Лодкостоянка Ъгъла (Бункера)” е необходимо Общински съвет – Бургас да приеме цени на услуги. Предложените цени са съпоставени и съобразени с цените, определени от Общински съвет - Бургас за другите лодкостоянки, съгласно Наредбата за определянето и администрирането на местните такси и цени на услуги на територията на  Община Бургас (Наредбата) с Приложение № 6 „ТАРИФА на цени на услуги и права по чл.6 ал.2 от ЗМДТ,  предоставени от Община Бургас, чрез общински предприятия”, Раздел III ОП „Общински имоти”, т. 5 „Пристанищна инфраструктура”.


Втората причина, поради която се предлага изменение и допълнение в Наредбата, в частта за предоставяните услуги от ОП „Общински имоти” е свързана с ползването на Плувен басейн „Флора”, гр. Бургас, а именно: предлага се цената за ползването на басейна да бъде за индивидуално посещение за трениращите лица от спортните клубове, с които общинското предприятие има договорни отношения, съгласно Наредбата за реда и условията за ползване на спортни обекти и съоръжения, собственост на Община Бургас, предоставени за управление и стопанисване на ОП „Общински имоти”.
Плувните клубове към настоящия момент заплащаха за ползването на коридор, а с предложения проект се предлага отмяна на цената за коридор и прилагане на цена за индивидуално посещение. 


За целта в Раздел III ОП „Общински имоти”, т. 1.1 Открит плувен басейн „Флора” се отменят цените за спортните клубове за: „ползване на коридор 50 м – 34,00 лв./час” и  „½ коридор 50 м – 18,00 лв. час”. Цените ще бъдат само за индивидуално посещение като същите като размер остават непроменени. 
Следва да се отбележи, че спортните клубове ползват 50 % отстъпка от цената, съгласно чл. 5, ал. 2 от Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП „Общински имоти”. Съгласно визираната норма спортни организации, регистрирани като юридически лица с нестопанска цел за осъществяване на общественополезна дейност, които осигуряват целогодишно, според спецификата на вида спорт, безплатни занимания с двигателна активност и спорт на деца и ученици (начално обучение) и лица в неравностойно положение се ползват от право на отстъпка в размер на 50% в цената за ползване на спортните обекти. 

Така след отстъпката от 50% за дете/ученик от спортния клуб ще се заплаща по 2,00 лв./час и 4,00 лв./ден.

Предлага се приемане на цена за ползване на игрище за водна топка/артистично плуване с размер 25м./20м. – 70,00 лв./час и за игрище за водна топка/артистично плуване с размер 20м./12,5м. – 40,00 лв./час. Тези две цени са определени на база съществуващата цена за цял басейн  50 м. -  150 лв./час.
По отношение новосъздадения Раздел VIII ОП „Международен младежки, културен център“ (ММКЦ).
Община Бургас е в процес на изпълнение на проект BGLD-2.001-0002  "Създаване на Младежки международен център Бургас“, финансиран по програма „Местно развитие, намаляване на бедността и подобрено включване на уязвими групи“, съфинансирана от Финансовия механизъм на Европейското икономически пространство (ФМ на ЕИП) 2014-2021 г. Основната цел на проекта е да се подобри качеството на живот на младежите на територията на Община Бургас, включително и тези в риск и неравностойно положение, чрез изграждането на център, покриващ високите стандарти на Съвета на Европа за младежка работа и предоставящ качествени, разнообразни и комплексни услуги за младежкия сектор. 
Към настоящия момент сградата на Центъра е изградена и въведена в експлоатация. Обектът разполага с леглова база, бистро, офис помещения и зали за провеждане на младежки дейности. 
С Решение по т. 2 ( Протокол № 3) на проведеното на 27.11.2019 г. заседание на Общински съвет - Бургас е дадено съгласие за участие и е прието решение сградата и предназначението на Младежкия международен център - Бургас и оборудването, обект на финансиране по проекта, да не се променят за период от поне 5 години след одобрение на финалния отчет по проекта. Крайният срок за приключване на проекта е 30.04.2024 г.

В изпълнение цитираното решение на Общински съвет и съобразно изискванията на Програмата, изградената по проекта сграда ще бъде стопанисвана от новосъздадено общинско предприятие с наименование „Международен младежки културен център“ (ММКЦ). Центърът ще обедини в едно дейностите на Международен младежки център Бургас и Младежки културен център, като по този начин ще се постигне по-добра синергия и оптизимиране на всички инициативи, мерки и идеи, свързани с младежките политики, изпълнявани от Община Бургас. Едновременно с това ще се постигне по-добра координация в управлението и стопанисването на сградите, в които се извършват тези дейности – новоизградената сграда по проекта в ж. к. „Меден Рудник“, както и съществуващата сграда в ЦГЧ на Младежки културен център – от друга. 

С оглед на това, че общинската собственост подлежи на ползване съобразно предназначението й, налице е възможност за формиране на общински приход, чрез разширяване кръга на предоставяните общински услуги. Поради това за  управлението на новоизградения обект е необходимо да бъдат приети цени на предоставяните услуги и права чрез допълване на Наредбата за определянето и администрирането на местните такси и цени на услуги на територията на Община Бургас, като в Приложение №6 „Цени на услуги и права по чл. 6, ал. 2 от ЗМДТ, предоставени от Община Бургас, чрез Общински предприятия“ се създаде нов Раздел VIII „Цени на услуги, извършвани от ОП „Международен младежки културен център“.

Необходимо е да се отмени Раздел ХІ – „Младежки културен център“ от Приложение № 5 на Тарифата на цени на услуги и права по чл. 6, ал. 2 от ЗМДТ, свързани с образование, култура и младежки дейности, предоставени от Община Бургас към Наредбата за определянето и администрирането на местните такси и цени на услуги на територията на Община Бургас и предоставените цени на услуги и права бъдат включени в новосъздадения Раздел VIII „Цени на услуги, извършвани от ОП „Международен младежки културен център“. 

Поставените цели на предлаганите изменения и допълнения са:

Целите при определянето на цени за ползване на „Лодкостоянка Ъгъла (Бункера)” са следните: подобряване на условията за развитие на сектор „рибарство“, насърчаване на социалното приобщаване и заетост в зависими от рибарството общности на територията на Община Бургас. Специфични цели са за създаване на условия за развитие на непромишлен и дребномащабен риболов в региона; опазване на местните традиции за риболов и рибовъдство в региона; подобряване безопасността и условията за извършване на риболовна дейност; подкрепа на местната рибарска общност чрез изграждане на подходяща инфраструктура за риболовна дейност. При формирането на цените на описаните услуги, определяща е пазарната ситуация към настоящия момент, съобразени са цените на останалите общински лодкостоянки. Общинското предприятие цели с дейността си да реализира финансови постъпления за Община Бургас и да предостави качествени услуги.
 
Целта на предлаганите промени за ПБ „Флора” е да се прилагат цените за индивидуални посещения за трениращите от плувните клубове, а не за коридор. При отчитане на обстоятелството, че спортните клубове могат да ползват 50 % отстъпка от основната цена.

Описаните услуги, които ще се предоставят от ОП ММКЦ са включени в проектната документация по изпълнявания към момента проект. Цените на тези услуги, в т. ч. наем на помещения, наем на оборудване, ползване на леглова база и предоставяне на консултантски услуги, са формирани въз основа на настоящата обективна пазарна ситуация и на база цени на сходни обекти и услуги, респ. с изискването за конкурентност при извършване на дейността. Те са съобразени с факта, че новите услуги следва да бъдат достъпни за максимално широка целева група, вкл. и за деца, и младежи, които разполагат – те самите или техните семейства - със среден доход.

Цените за ползване на легловата база също са съотносими със средни цени на нощуване в малък до среден клас хотел в рамките на град Бургас, а тези за наем на помещения и оборудване се доближават до цените на други общински сгради и структури. 

В проекта за промени в цитираното Приложение помещенията в сградата на МКЦ ще продължат да се ползват на същите цени, както досега - вече предоставяни от новосъздаденото общинско предприятие. Целта е да не се прекъсва и затруднява предоставянето на услугите, вкл. сключените към момента договори за използване на помещения и т. н.

Финансови и други средства, необходими за прилагането на новата уредба, по отношение цените в частта за ОП „Общински имоти” ще са необходими финансови средства за работни заплати и осигуровки за двама работници, които ще обслужват лодкостоянката.
За прилагането на новата уредба в частта за новосъздаденото ОП ММКЦ не са необходими финансови или други средства. 

Предоставянето на предложените услуги е свързано с разходи, свързани с издръжката на центъра.

Очаквани резултати от прилагането, включително финансовите, ако има такива са: нормативно регламентиране на видовете услуги и размера на цените за ползването на „Лодкостоянка Ъгъла (Бункера)”. Привличане на повече ползватели на новата общинска лодкостоянка и увеличаване на финансовите постъпления за общинския бюджет.
Завишаване на контрола при ползването на плувния басейн.

Продължаване предлагането на услуги в сградата Младежки културен център без промяна на цените за това.
Надграждане на предоставяните услуги от общината чрез общинските предприятия и по-конкретно новосъздаденото ММЦК, чрез нововъведените с настоящия проект на наредба нови разнообразни и комплексни услуги за младежкия сектор, което да увеличи значително интереса към тези услуги от всички потенциални ползватели. Разширяването на услугите ще допринесе за постигането на целите на Община Бургас за предлагане на разнообразни възможности за развитие и утвърждаване на младите хора в реализирането на стратегическите приоритети на Програмата за демографско развитие на Бургас 2030.

 Предлаганият проект на Наредба за изменение  и допълнение на Наредбата за определяне и администриране на местните такси и цени на услуги на територията на Община Бургас, е с правно основание чл. 21, ал. 1, т. 7 и ал. 2 от Закона за местното самоуправление и местната администрация, чл. 9 във вр. с чл. 6, ал. 2 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс. 

В съответствие с разпоредбата на чл.26, ал.4 от ЗНА, предложеният проект на Наредба за изменение и допълнение на Наредбата за определяне и администриране на местните такси и цени на услуги на територията на Община Бургас е публикуван на интернет страниците на Община Бургас и на портала за обществени консултации на 27.03.2024 година. В  предоставения 14 – дневен срок не са постъпили предложения и становища по така предложения проекта.  

В предложението за решение са съобразени приетите предложения, постъпили при обсъждане на проекта на Правилника за създаване на общинското предприятие, вследствие на които е променено наименованието от ОП „Международен център за младежко образование, наука и култура“ в ОП „Международен младежки, културен център“.  


 Предвид изложеното, на основание чл. 21, ал. 1, т. 7 и ал. 2 от Закона за местното самоуправление и местната администрация, чл. 9 вр. с чл. 6, ал. 1 и 2 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс, предлагам, Общински съвет Бургас да вземе следното:
РЕШЕНИЕ:

Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас,  както следва:

§ 1. В Приложение № 5 на Тарифата на цени на услуги и права по чл. 6, ал. 2 от ЗМДТ, свързани с образование, култура и младежки дейности, предоставени от Община Бургас към Наредбата за определянето и администрирането на местните такси и цени на услуги на територията на Община Бургас, се отменя Раздел ХІ – „Младежки културен център“.

§ 2. В Приложение №6 на Тарифата за цени на услуги и права по чл.6, ал.2 от ЗМДТ, предоставяни от Община Бургас чрез общински предприятия към Наредбата за определянето и администрирането на местните такси и цени на услуги на територията на Община Бургас, в Раздел III ОП „Общински имоти” се правят следните изменения и допълнения:

1. В Раздел III ОП „Общински имоти”, в т.1 „Плувни басейни”, т. 1.1. Открит Плувен басейн „Флора” се изменя така: 
В т.1.1. Открит Плувен басейн „Флора” отпада следното: 

	Спортни клубове 
	
	

	- ползване на коридор 50 м 
	вкл. ДДС
	34.00 лв./ час

	- ползване на ½ коридор 50 м 
	вкл. ДДС
	18.00 лв./ час



2. В т.1.1. Открит Плувен басейн „Флора” след „игрище за водна топка 30м/20м вкл. ДДС – 90.00 лв./час” се добавя:

	- игрище за водна топка/артистично плуване с размер 25м/20м
	вкл. ДДС
	70,00лв./ час

	- игрище за водна топка/артистично плуване с размер 20м/12,5м
	вкл. ДДС
	40,00лв./ час



3. В т.1.1. Открит Плувен басейн „Флора” след „Спортни клубове, които не извършват дейност на територията на Община Бургас”отпада следното: 

	- ползване на коридор 50 м 
	вкл. ДДС
	40.00 лв./ час



4. След т. 5.3.8 „Ползване на паркинг за домуване на кемпер”, се създава нова т. 5.4. със следното съдържание: 
	5.4.
	СПО „Лодкостоянка Ъгъла (Бункера)”
	
	

	5.4.1.
	Годишна тарифа за корабно място за риболовен кораб/лодка при спазване на следните условия: 

· а/Да притежава валидно разрешително за стопански риболов за съответната година

· б/ Дължината на плавателния съд е до 7 метра

· в/ Да членува в рибарско сдружение „Крайморие“ или „Маринка“ или „Бриз“ или „Сарафово“
	вкл. ДДС
	200.00 лв.

	5.4.2
	Плавателен съд до 7.0 м
	
	

	
	а/ полугодишна
	вкл. ДДС
	400.00 лв.

	
	б/ месечна 
	вкл. ДДС
	100.00 лв.

	
	в/ седмична 
	вкл. ДДС
	40.00 лв.

	
	г/ дневна 
	вкл. ДДС
	10.00 лв.

	
	*Всеки абонат получава безплатен достъп за един лек автомобил, както и безплатно ползване на хелинг в двете посоки.

**Когато плавателният съд е на вода за колесар или стапели (стойки) се заплаща по действащата цена за „Месечен наем на открита нетърговска площ (квадратни метра)”
	
	

	5.4.3
	Други услуги
	
	

	
	а/ Месечен наем на открита нетърговска площ (кв. метър) 
	вкл. ДДС
	6.00 лв./ кв.м

	
	б/ Хелинг в една посока
	вкл. ДДС
	10.00 лв.

	
	в/ Хелинг в две посоки
	вкл. ДДС
	15.00 лв.

	
	г/ Месечен абонамент за използване на хелинг

* За плавателно средство пребиваващо на суша в обекта, в периода май – септември.  Таксата задължително се начислява и се събира с месечния наем
	вкл. ДДС 
	30.00 лв. 

	
	д/ Миене на корпуса до 7 м
	вкл. ДДС
	30.00 лв. 

	
	е/ Ползване на работна ръка от персонала на Лодкостоянка „Крайморие“ - човекочас
	вкл. ДДС
	15.00 лв.

	
	ж/ Ползване на паркинг на час
	вкл. ДДС
	1.00 лв./ час

	
	з/ Ползване на паркинг над 5 часа в рамките на един ден
	вкл. ДДС
	5.00 лв.

	
	и/ Ел. енергия - по актуални цени на електроразпределителното дружество
	
	

	
	й/ Вода - по актуални цени на ВиК Бургас
	
	

	
	к/ Наем на открита площ за организиране на събития (дневен наем на квадратен метър)
	вкл. ДДС
	0.20 лв.

	5.4.4
	Ползване на паркинг за домуване на кемпер:
	
	

	
	а/ Кемпер КАТ Б (до 3.5 т.) за 24 часа
	вкл. ДДС
	30.00 лв.

	
	б/ Кемпер КАТ Б (до 3.5 т.) за месец
	вкл. ДДС
	600.00 лв.

	
	в/ Кемпер КАТ C (над 3.5 т.) за 24 часа
	вкл. ДДС
	60.00 лв.

	
	г/ Кемпер КАТ C (над 3.5 т.) за месец
	вкл. ДДС
	1200.00 лв.

	
	
	
	


§ 3. В Приложение № 6 на Тарифата за цени на услуги и права по чл. 6, ал. 2 от ЗМДТ, предоставени от Община Бургас, чрез общински предприятия към Наредбата за определянето и администрирането на местните такси и цени на услуги на територията на Община Бургас, се създава нов Раздел VIII Общинско предприятие „Международен  младежки, културен център“ (ММКЦ), както следва:
	Раздел VIII
	
	

	ОП „Международен младежки, културен център“ (ММКЦ)
	
	

	  За сграда в ж.к. Меден Рудник
„Младежки международен център“ 
	
	

	I. НАЕМ НА ЗАЛИ И ПОМЕЩЕНИЯ
	
	

	1. Детски кът, ет. 1, събития, рождени дни
	
	

	      а/ за час
	вкл. ДДС
	30 лв.

	      б/за всеки следващ час след първия
	вкл. ДДС
	15 лв.

	2. Кафетерия 
	
	

	3. Голяма зала, ет. 1, събития
	
	

	      а/ за час
	вкл. ДДС
	60 лв.

	       б/ за всеки следващ час след първия
	вкл. ДДС
	30 лв.

	4. Голяма зала, ет. 1, репетиции 
	вкл. ДДС
	20 лв./час

	5. Малка зала, ет. 1, събития
	
	

	      а/ за час
	вкл. ДДС
	20 лв.

	      б/ за всеки следващ час след първия
	вкл. ДДС
	10 лв.

	6. Малка зала, ет. 1, репетиции/тренировки/учебен процес
	вкл. ДДС
	15 лв./час

	7. Малка зала, ет. 2, събития
	
	

	       а/ за час
	вкл. ДДС
	20 лв.

	       б/ за всеки следващ час след първия
	вкл. ДДС
	10 лв.

	8. Малка зала, ет. 2, репетиции/тренировки/учебен процес
	
	15 лв./час

	9. Отворено пространство с телескопична трибуна, ет. 1
	
	

	      а/ за час
	вкл. ДДС
	20 лв.

	      б/ за всеки следващ час след първия
	вкл. ДДС
	10 лв.

	10. Отворена изложбена площ, ет.1 (Атриум)
	
	

	       а/ за ден
	вкл. ДДС
	            25 лв.

	      б/ 3 до 5 дни
	вкл. ДДС
	50 лв.

	      в/ за седмица
	вкл. ДДС
	70 лв.

	11. Отворена тераса, ет. 3
	
	

	     а/ за час
	вкл. ДДС
	10 лв.

	     б/ за всеки следващ час след първия
	вкл. ДДС
	5 лв.

	12. Отворено пространство пред сградата 
	
	

	      а / за час
	вкл. ДДС
	10 лв.

	     б/ за всеки следващ час след първия
	вкл. ДДС
	5 лв.

	II. НАЕМ ОБОРУДВАНЕ
	
	

	1. сценична платформа – Nivtec 111010, размери: 200 cм x 100 cм
	вкл. ДДС
	100 лв./час

	2. Трилентово озвучително тяло QSC KW153 - Говорители: НЧ 15” ; СЧ 6.5” ; ВЧ 1.75” , максимално звуково налягане мин 134 dB
	вкл. ДДС
	15 лв./час

	3. Активен Буфер ELECTRO-VOICE EKX -18SP- 18” говорител, изходна мощност 1300W клас D вграден усилвател, 40 Hz to 150 Hz, 2 x XLR/TRS комбо входа и 2 x XLR изхода
	вкл. ДДС
	15 лв./час

	4. Монитор-двулентово активно озвучително тяло, неодимови говорители ВЧ 1x 1 x1.4”,мин 2.5", вграден усилвател с RMS мощност 900 W, макс звуково налягане 132 dB
	вкл. ДДС
	15 лв./час

	5. Компактен цифров смесителен пулт BEHRINGER X32PRODUCER
	вкл. ДДС
	20 лв./час

	6. Цифров стейдж бокс BEHRINGER S16
	вкл. ДДС
	20 лв./час

	7. Безжичен микрофон HED WMS -35HT UHF
	вкл. ДДС
	10 лв./час

	8. Кондензаторен микрофон с малка диафрагма BEHRINGER B-5
	вкл. ДДС
	10 лв./час

	9. Регулируем, метален статив за осветление
	вкл. ДДС
	15 лв./час

	10. Зелен екран със стойка (съотношение на страните: 4:3)
	вкл. ДДС
	25 лв./час

	11. Мултимедия Формат 4:3 16:9, резолюция FULL HD (1920 x 1080), входове HDMI, RCA, type a USB
	вкл. ДДС
	20 лв./час

	12. Мобилен Екран за проектор. Стойка, Пропорция 16:10, ширина 335/210
	вкл. ДДС
	20 лв./час

	13. Мобилна тонколона с един или два микрофона
	вкл. ДДС
	15 лв./час

	III. КОНСУЛТАНТСКИ УСЛУГИ
	
	

	1. Тематични обучения (двама обучители, група до 15 души)
	
	

	а/ в сградата на ММЦ
	вкл. ДДС
	60 лв./час

	б/ извън сградата на ММЦ
	вкл. ДДС
	75 лв./час

	2. Творчески занимания и работилници (двама инструктори, група до 15 души)
	
	

	а/ в сградата на ММЦ
	вкл. ДДС
	55 лв./час

	б/ извън сградата на ММЦ
	вкл. ДДС
	75 лв./час

	3. Семейно консултиране
	вкл. ДДС
	50 лв./час

	Тематични семинари (двама лектори, група до 50 души)
	
	

	а/ в сградата на ММЦ
	вкл. ДДС
	100 лв./час

	б/ извън сградата на ММЦ
	вкл. ДДС
	150 лв./час

	4. Специализирани курсове и тиймбилдинги (за група до 20 души)
	вкл. ДДС
	180 лв./час

	IV. НАЕМ ЛЕГЛОВА БАЗА
	Зимен сезон
	Летен сезон

	1. Стая без закуска - единично настаняване
	35 лв. с ДДС
	40 лв. с ДДС

	2. Стая със закуска - единично настаняване
	40 лв. с ДДС
	45 лв. с ДДС

	3. Стая без закуска - двойно настаняване
	60 лв. с ДДС
	70 лв. с ДДС

	4. Стая със закуска - двойно настаняване
	70 лв. с ДДС
	80 лв. с ДДС

	5. Стая без закуска – тройно настаняване
	75 лв. с ДДС
	85 лв. С ДДС

	6. Стая със закуска тройно настаняване
	80 лв. с ДДС
	90 лв. С ДДС

	7. Апартамент
	80 лв. с ДДС
	90 лв. с ДДС

	8. Отстъпка за група над 15 души без закуска
	400 лв./ден
	500 лв./ден

	9. Отстъпка за група над 15 души със закуска
	500 лв./ден
	600 лв./ден

	10. Отстъпка за цялата леглова база без закуска
	1 050 лв./ден
	1 225 лв./ден

	11. Отстъпка за цялата леглова база със закуска
	1 200 лв./ден
	1 375 лв./ден

	12. Такса паркинг
	1л./час, 5 лв./ден
	2 лв./час

 7 лв./ден

	Административна сграда в ЦГЧ

„Младежки културен център“
	
	

	1. Школа 
	без ДДС
	25,00/месец 

	2. Зали за провеждане на културно-развлекателни прояви
	
	

	3. Концертна зала № 1
	
	

	а/ за час
	без ДДС
	90,00 

	б/ за всеки следващ час след първия
	без ДДС
	45,00 

	4. Изложбена зала
	
	

	а/ за час
	без ДДС
	45,00 

	б/ за всеки следващ час след първия
	без ДДС
	22,50 

	5. Конферентна зала № 2
	
	

	а/ за час
	без ДДС
	45,00 

	б/ за всеки следващ час след първия
	без ДДС
	22,50 

	6. Конферентна зала № 3
	
	

	а/ за час
	без ДДС
	35,00 

	б/ за всеки следващ час след първия
	без ДДС
	17,50 

	7. Зала № 14
	
	

	а/ за час
	без ДДС
	35,00 

	б/ за всеки следващ час след първия
	без ДДС
	17,50 

	8. Репетиционни зали
	
	

	а/ зала 1
	без ДДС
	20,00/час 

	б/ зала 2
	без ДДС
	15,00/час 

	          в/ зала 3
	без ДДС
	12,00/час 

	г/ зала 14
	без ДДС
	10,00/час 

	д/ зала 5
	без ДДС
	8,00/час 

	е/ зала 16
	без ДДС
	10,00/час 

	ж/ зала 17
	без ДДС
	10,00/час 

	з/ зала 18
	без ДДС
	10,00/час 

	и/ зала 24
	без ДДС
	8,00/час 

	й/ зала №2 – Хорова школа
	без ДДС
	10,00/час 

	9. Изложбена зала
	без ДДС
	15,00/час 

	10. Ползване на фоайе и общи части – коридори 
	без ДДС
	15,00/час 



Приложения: Извлечения от портала за обществени консултации и от сайта на Община Бургас.
С уважение,

ДИМИТЪР НИКОЛОВ

Кмет на Община Бургас

